open-index/open-wikipedia-markdown huggingface dataset:
Häckebergan linna

**Häckebergin linna** () on linna Ruotsissa Lundin kunnassa. Linna edustaa ranskalaissävytteistä renessanssi-tyyliä, ja se rakennettiin vuosina 1873–1875. Rakennuttajana oli Tönnes Wrangel von Brehmer, ja linnan suunnittelusta vastasi ruotsalainen arkkitehti Helgo Zettervall. Rakennusta remontoitiin 1990-luvulla. Linnassa sijaitsee gastronominen ravintola ja hotelli.

## Aiheesta muualla

* Viralliset sivut    
* Tietoa linnasta
BG-TÜRK

**BG-TÜRK** (”bulgarialais-turkkilainen uutistoimisto”) on yksityinen bulgarialainen uutistoimisto, joka julkaisee internetissä uutisia Bulgariasta turkin kielellä. Toimiston sivusto avattiin maaliskuussa 2003.

## Aiheesta muualla
* BG-TÜRK:n sivut
Karsholmin linna

**Karsholmin linna** () on linna Kristianstadin kunnassa, Ruotsissa. Karsholmin varhaisin tunnettu omistaja on Joap Nielsen, joka osti sen vuonna 1336. Nykyisin linnan omistaa Treschow-suku, jonka hallussa se on ollut vuodesta 1869 lähtien.

Linna on kaksikerroksinen ja rakennettu punaisista tiilistä. Sen vanhimmat osat ovat 1600-luvun alkupuolelta. 1860-luvulla rakennusta uusittiin arkkitehti C. F. Zwingmannin piirustusten mukaan, jolloin se sai nykyisen ulkoasunsa Kristian IV:n tyyliin. 

## Lähteet

## Aiheesta muualla

* Tietoa linnasta
Tumbleweed Connection

**Tumbleweed Connection** on Elton Johnin kolmas studioalbumi ja se julkaistiin vuonna 1970. Vuonna 2003 se sijoittui sijalle 455 *[[Rolling Stone]]n* 500 kaikkien aikojen parasta albumia -listalla. Bernie Taupinin sanoituksissa on edellisen albumin tavoin vaikutteita Yhdysvaltain lännestä ja kirjoittajan omasta lapsuudesta Lincolnshiressa.

## Kappaleet
Kaikki kappaleet säveltänyt Elton John ja sanoittanut Bernie Taupin ellei toisin mainita.

## Lähteet
*

### Viitteet

## Aiheesta muualla
*Elton Johnin virallinen sivusto 
*Elton Johnin diskografia
Aadolf (Luxemburg)

**Aadolf** (24. heinäkuuta 1817 – 17. marraskuuta 1905) oli Nassaun viimeinen herttua ja Luxemburgin suurherttuakunnan neljäs suurherttua. Hänen isänsä oli Nassaun herttua Vilhelm. Aadolf toimi Nassaun herttuana vuosina 1839–1866 ja Luxemburgin suurherttuana vuosina 1890–1905.

## Lähteet

## Aiheesta muualla
H.O.R.S.E.

**H.O.R.S.E.** on pokerin muoto, jossa pelataan viittä eri pokerivarianttia. 

H.O.R.S.E. koostuu pelikierroksen tai -kierroksien jälkeen vaihtuvista peleistä, jotka ovat:

* '''H'''old 'em (H)
* '''O'''maha eight or better (O)
* '''R'''azz (R)
* Seven card '''S'''tud (S) (eli seitsemän kortin avopokeri)
* Seven card stud '''E'''ight or better (E)

Joskus razz jätetään pois, jolloin peliä kutsutaan nimellä **H.O.S.E.** (tai **S.H.O.E.**). Pelit pelataan limiitti-muodossa (jossa panostaminen on rajoitettua), mutta toisinaan turnauksissa kuten vuoden 2006 World Series of Pokerissa, hold 'em pelataan finaalipöydässä no limit -muodossa.

World Series of Pokerissa vuoden 2006 turnauksessa oli historiallisen korkea turnausmaksu: 50&nbsp;000 dollaria. Turnauksen voitti David "Chip" Reese. Vuonna 2007 järjestettiin jälleen 50&nbsp;000 dollarin H.O.R.S.E. ja sen lisäksi 2&nbsp;500 ja 5&nbsp;000 dollarin turnaukset. Vuoden 2007 50&nbsp;000 dollarin H.O.R.S.E.:n voitti Kassam "Freddy" Deeb. Ja viimeisimmän 50&nbsp;000 dollarin H.O.R.S.E.:n voitti Scotty Nguyen vuonna 2008.
Madman Across the Water

**Madman Across the Water** on Elton Johnin neljäs studioalbumi. Se julkaistiin vuonna 1971. Bernie Taupinin sanoitukset kuvailivat edellisten albumien tavoin Yhdysvaltoja, mutta tällä kertaa omien kokemusten pohjalta.

"Tiny Dancer" kertoo hänen silloisesta vaimostaan ja "Holiday Inn" heidän matkakokemuksistaan. Albumi nousi sijalle kahdeksan Yhdysvalloissa ja sijalle 41 Britanniassa. Kuten monien aikaisempien albumien kohdalla, kannen suunnitteli jälleen David Larkham. Kansilehtinen tuotettiin aikaisempaa vaativammalla tekniikalla kalliille paperille ja sisälle pantiin laulujen sanoitukset kokonaisuudessaan, mikä aiheutti kiistoja levy-yhtiön sisällä.

## Kappaleet
Kaikki kappaleet kirjoittanut Elton John ja Bernie Taupin.

## Lähteet
*

### Viitteet

## Aiheesta muualla
*Elton Johnin virallinen sivusto 
*Elton Johnin diskografia
Barasinga

**Barasinga** (*Rucervus duvaucelii*) on aasialainen hirvieläinlaji. Se on uhanalainen ja se on harvinaistunut viime vuosikymmeninä melkoisesti.

## Koko ja ulkonäkö
Barasinga on melko kookas hirvieläin. Sen säkäkorkeus on 120–135 senttiä ja sen paino voi olla jopa 180 kiloa. Naaraat ovat uroksia kookkaampia. Barasingan turkki on ruskea ja vatsaan päin kellertyvä. Selässä on usein tumma juova ja hännän alapinta on valkoinen. Turkin väri vaihtelee vuodenaikojen mukaan. Lämpiminä aikoina värit kirkastuvat. Uroksilla selkä punertuu ja naaraalla kellertyy. Selkään ja kupeille saattaa tulla himmeitä pilkkuja. Vasat ovat täplikkäitä.

Barasingan sarvet ovat komeat ja kasvavat iän myötä. Täysikasvuisella sarven runko voi olla jopa metrin pituinen ja sarven piikit voivat olla 10–15-senttimetrisiä. Sarvien päätyyppejä on kaksi, mutta niistä on useita muunnelmia.

## Levinneisyys ja elinympäristö
Barasingoja tavataan nykyään vain Nepalissa sekä Intiassa Uttar Pradeshin ja Madhya Pradeshin osavaltioissa. Bangladeshista ja Bhutanista hirvet ovat luultavasti hävinneet. Barasingoja elää useilla suojelualueilla ja välittömän häviämisen vaara on väistynyt. Barasingat elävät etenkin soilla ja ruohostomailla, sekä paikoin myös metsissä.

## Elintavat
Barasingat liikkuvat tavallisesti 10–20 yksilön laumoina, lisääntymisaikana laumat kasvavat 30–60 yksilöön. Ravintonaan barasingat käyttävät lähinnä ruohoa. Naaraiden kanto-aika on 240–250 päivää ja ne synnyttävät yleensä yhden, joskus kaksi vasaa. Barasingat elävät noin 20 vuotta.

## Lähteet
* 
* 
* 

### Viitteet
Burkina Fason lippu

**[[Burkina Faso]]n lippu** on otettu käyttöön 4. elokuuta 1984, kun Ylä-Volta vaihtoi nimensä Burkina Fasoksi. Lipun mittasuhteet ovat 2:3. Lipussa punainen kuvaa Ranskan siirtomaavallan vastaista vallankumousta ja tähti taas sen johtavia periaatteita. Vihreä puolestaan symboloi maan luonnonvaroja. Punainen, vihreä ja keltainen ovat myös panafrikkalaisia värejä. Nykyiset värit on valittu osoittamaan suurempaa solidaarisuutta muita Afrikan entisiä siirtomaita kohtaan.

## Historia
Burkina Fason lippu poikkeaa useimmista muista panafrikkalaisista lipuista siinä, että se on otettu käyttöön noin 20 vuotta näitä myöhemmin. Ylä-Voltan eli nykyisen Burkina Fason itsenäistyessä vuonna 1960 sille otettiin vaakasuoraraitainen trikolori, jonka raitojen värit ylhäältä alas olivat punainen, valkoinen ja musta. Punainen tässä lipussa symboloi Punaista Voltaa, valkoinen Valkoista Voltaa, musta Mustaa Voltaa. Nykyinen lippu otettiin käyttöön 4. elokuuta 1984 samalla, kun maan nimi vaihdettiin Burkina Fasoksi.

## Lähteet
* Kimmo Kiljunen: *Maailman maat –  liput ja historia*, osio Afrikka, artikkeli Burkina Faso. Helsinki: Into 2013 

### Viitteet
Luettelo Luxemburgin suurherttuoista

Tämä on **luettelo [[Luxemburgin suurherttua|Luxemburgin suurherttuoista]]**. Luettelo on kronologinen. 

## Luettelo
### [[Orania-Nassau-suku]]

### [[Nassau-Weilburg-suku]]


ImageSize = width:800 height:auto barincrement:12
PlotArea  = top:10 bottom:50 right:130 left:20
AlignBars = late

DateFormat = dd/mm/yyyy
Period     = from:15/03/1815 till:03/10/2025
TimeAxis   = orientation:horizontal
ScaleMajor = unit:year increment:10 start:1820

Colors     =
  id:orange  value:rgb(0.9999,0.7,0.5) legend:Orania-Nassau
  id:nassau  value:rgb(0.8,0.8,0.9999) legend:Nassau-Weilburg

Legend     = columns:2 left:50 top:24 columnwidth:150

BarData =
  barset:PM

PlotData=
  width:5 align:left fontsize:S shift:(5,-4) anchor:till
  barset:PM

 from: 15/03/1815 till: 07/10/1840 color:orange text:"Vilhelm I" fontsize:10
 from: 07/10/1840 till: 17/03/1849 color:orange text:"Vilhelm II" fontsize:10
 from: 17/03/1849 till: 23/11/1890 color:orange text:"Vilhelm III" fontsize:10
 from: 23/11/1890 till: 17/11/1905 color:nassau text:"Aadolf" fontsize:10
 from: 17/11/1905 till: 25/02/1912 color:nassau text:"Vilhelm IV" fontsize:10
 from: 25/02/1912 till: 14/01/1919 color:nassau text:"Marie-Adélaïde" fontsize:10
 from: 14/01/1919 till: 12/11/1964 color:nassau text:"Charlotte" fontsize:10
 from: 12/11/1964 till: 07/10/2000 color:nassau text:"Jean" fontsize:10
 from: 07/10/2000 till: 03/10/2025 color:nassau text:"Henri" fontsize:10
 from: 03/10/2025 till: 03/10/2025 color:nassau text:"Guillaume V" fontsize:10
Emmeloord

**Emmeloord** on Noordoostpolderin kunnan hallinnollinen keskus, Flevolandin provinssissa, Alankomaissa. Emmeloord sijaitsee keskellä kuntaa, missä kolme kuivauskanavaa risteää. Asukkaita Emmeloordissa on 24&nbsp;840 (2006), joista naisia on 12&nbsp;670 ja miehiä 12&nbsp;160. Emmeloord sijaitsee polderilla, eli se on rakennettu IJsselmeeristä kuivatulle maalle. 

Emmeloordista on linnuntietä matkaa Bantiin 5,7 kilometriä, Nageleen 7,7 km ja Kuinreen 8,7 km.

Emmeloordin kanavista otetaan vettä kolmella pumppuasemalla. Asemat ovat nimeltään: *Buma* lähellä Lemmeriä (Lemsterlandin kunnassa), *Smeenge* Vollenhovessa ja *Vissering* Urkissa.

## Historia
Emmeloord suunniteltiin vuonna 1943 polderin palvelu- ja hallintokeskukseksi. Kymmenen pienempää maanviljelysyhdyskuntaa suunniteltiin väljäksi kehäksi Emmeloordin ympärille.

Emmeloordin keskustaan rakennettiin vuonna 1959 *[[Poldertoren]]*-niminen vesitorni. Torni on 65 metriä korkea, ja se sijaitsee keskellä kuntaa, joten sen voi nähdä joka paikasta Noordoostpolderia, koska sieltä puuttuvat korkeat puut. Japanissa on tämän vesitornin jäljennös.

## Lähteet

## Aiheesta muualla

* Emmeloord.info
Planar

**Planar Systems, Inc.** on yhdysvaltalainen digitaaliseen näyttötekniikkaan erikoistunut yritys. Sen Espoossa sijainnut elektroluminesenssinäyttötuotanto siirtyi joulukuussa 2012 Beneqille.

Planarin perustivat 1983 Jim Hurd, Chris King ja John Laney irrottamalla Tektronix-yrityksen näyttötekniikkaosaston itsenäiseksi yritykseksi. Planar oli ensimmäinen yhdysvaltalainen elektroluminesenssinäyttöjä (EL-näyttö) valmistanut yritys. Planar valmistaa myös kosketusnäyttöjä ja nestekidenäyttöjä.

Planar osti vuonna 1990 Oy Lohja Ab:n Finluxin elektroluminesenssinäyttötuotannon. Suomessa kehitetty ALD-tekniikka osoittautui taloudellisemmaksi tavaksi valmistaa EL-näyttöjä kuin Planarin omat ratkaisut, ja yrityksen kaikki EL-näytöt tehtiin Suomessa.

Beneq Oy osti Planar Systemsin ALD-liiketoiminnan joulukuussa 2007 sekä muunkin elektroluminesenssiliiketoiminnan joulukuussa 2012.

## Lähteet

## Aiheesta muualla

* Planar Systems kotisivu
Sakura Haruno

**Sakura Haruno, nykyään Sakura Uchiha** () on fiktiivinen hahmo erittäin suositussa manga- ja animesarjassa Naruto. Etunimi Sakura tarkoittaa kirsikankukkaa ja entinen sukunimi Haruno "kevään (haru no)", eli kevään kirsikankukka.

## Hahmo

Sakura on aina ollut ninjakoulun huippuoppilaita huolimatta hänen koulukiusaustaustastaan. Hänen paras ystävänsä oli lapsuudessa Ino Yamanaka, joka sittemmin on muuttunut vihamieheksi, sillä he molemmat ovat kiinnostuneita Sasuke Uchihasta. Sarjan päähenkilö Naruto Uzumaki puolestaan on ihastunut Sakuraan, mutta Sakura pitää häntä vain ystävänä sekä useimmiten jopa ärsyttävänä.

Sakuran ensimmäinen ryhmä oli Ryhmä 7, johon kuului myös Uchiha Sasuke sekä Uzumaki Naruto. Heidän senseinään toimi Kakashi Hatake, joka tapasi myöhästellä jatkuvasti. Kakashi piti heille aluksi kokeen, jossa hän testasi kolmikon yhteistyötä, joka ei sujunut alkuunkaan. Naruto piti jopa sitoa paaluun kiinni huijaamisesta, mutta lopulta Kakashi päästi heidät kuitenkin läpi.

Sakura ei ole alussa mainittavan vahva ja hänellä on vahva teoreettisen tiedon pohja asioista, mutta hän korjaa sen myöhemmin aikahypyn jälkeen Naruto Shippuuden -sarjoissa. Hän on erittäin älykäs ja osaa perustekniikat hyvin. Sakuralla on myös niin sanottu sisäinen Sakura, joka sanoo, mitä Sakura oikeasti ajattelee tyynen ulkokuorensa alla. Useimmiten sisäinen Sakura tavataan, kun Sakura on raivostunut. Kyseinen sisäinen Sakura ilmestyy joskus myös Sakuran ollessa voitonriemuinen. Sakura opiskelee lääkintäninjaksi opettajanaan viides hokage Tsunade.

Shippuudenissa Sakura tekee paluun chūninina. Hän on huomattavasti vahvempi ninja. Shippuudenissa Sakura taistelee myös enemmän kuin edellisessä osassa, ja on muutenkin enemmän tarinassa mukana. Häntä on verrattu Tsunadeen ja hänen arvellaan tulevan mahtavammaksi ninjaksi kuin Tsunade.

BORUTO : NARUTO NEXT GENERATION

Naruton jatko-osassa Sakura on mennyt naimisiin ensirakkautensa, Sasuken, kanssa. Heillä on yksi tytär nimeltä Sarada. Sasuke on tehtävillä kylän ulkopuolella ja täten hän viettää jopa vuosia erillään vaimostaan ja tyttärestään. Sakuraa tai Sasukea aika erossa ei huoleta yhtään, koska he luottavat toisiinsa ja koska Sakura itse sanoi :”Me olemme yhteydessä tunteidemme kautta”. 

Sakura on nyt vahvin kunoichi, joka ohitti mentorinsa ollessaan 16-vuotias.
Fortis ja lenis

**Fortis ja lenis** ovat kielitieteellisiä ja tarkemmin fonetiikassa käytettäviä käsitteitä, joilla viitataan konsonantteihin. Ne tulevat latinan sanoista fortis (vahva) ja lenis (heikko). Fortis viittaa sellaisiin konsonantteihin kuten *p* ja *t*, ja lenis sellaisiin kuten *b* ja *d*.

Fortis-lenis-jaottelua käytetään kielitieteessä nykyään harvoin. Niillä on kuitenkin edelleen merkitystä esimerkiksi mandariinikiinan, gaelin ja 1800-luvun saksan foneettisessa merkitsemisessä. Jaottelulla on merkitystä silloin, kun esimerkiksi *b* ja *p* äännetään molemmat soinnittomasti. Mikäli on kyse soinnillisuudesta, ei käytetä fortis- eikä lenis-termiä. Termien fortis ja lenis käyttö on perusteltua myös mm. koltansaamen soinnittomien ja (puoli)soinnillisten frikatiivien kohdalla (ks. Feist, Timothy  2011: A Grammar of Skolt Saami. [Thesis]. Manchester, UK: The University of Manchester.).

## Tarkemmin konsonanttien luokittelusta
Konsonantteja voi tarkemmin luokitella sen perusteella, **missä kohtaa** ääniväylässä konsonantin ääntämiseen vaikuttavan ilmavirran liike estetään tai siihen tuotetaan hälyä tai sen perusteella **millä tavoin** ilmavirran kulku estetään. 

Kun ilmavirran esto tapahtuu huulissa (lat. *labium*), puhutaan labiaalisista konsonanteista, jos esto tapahtuu hampaiden (*dentes*) tienoilla puhutaan dentaalisista konsonanteista. Jos ilmavirran esto tehdään nostamalla kieltä kohti kitalakea (*palatum*), on kyseessä palataalinen konsonantti ja mikäli ilmavirran esto taas tapahtuu kitalaen pehmeämmässä takaosassa (*velum*) käytetään ilmausta velaarinen. Edelleen kurkunpäässä (*larynx*) tapahtuva ilmavirran esto tuottaa laryngaalisen konsonantin. 

Jos ilmavirta estetään kokonaan syntyy ns. klusiili, esimerkiksi *k, t*. Silloin kun ilmavirran kulkuväylä on hyvin kapea, puhutaan puolestaan frikatiiveista, esimerkiksi *f, z*. Kun ilmavirta kulkee konsonanttia äännettäessä ulos myös nenän kautta, puhutaan nasaalikonsonanteista, esimerkiksi *m, n*. 

## Lähteet
Dominikaanisen tasavallan lippu

**Dominikaanisen tasavallan lippu** on Dominikaanisen tasavallan tunnus vaakunan, moton ja kansallislaulun ohella. Se on otettu käyttöön 21. elokuuta 1943 ja sen mittasuhteet ovat 5:8. Vuonna 1844 Trinitania-niminen ryhmä, joka taisteli vapauttaakseen maan haitilaisten vallasta, muutti Haitin lippua lisäämällä siihen ristin kuvaamaan katolista uskoa. Myös lipun värejä muutettiin siten, että nykyisessä lipussa lipun tangon puoleinen yläkulma ja liehuvan puolen alakulma ovat sinisiä ja vastaavasti punaisia ovat tangon puolen alakulma ja liehuvan puolen yläkulma.

Kansalaislipuissa ei ole maan vaakunaa, joka taas kansallislipuissa on ristikeskuksessa. Yleensä kuitenkin käytetään kansallislippua kansalaislipun asemasta. Lipussa on sama kuvio kuin vaakunassakin. Vaakunassa on kuvattuna myös lippuasetelma, Johanneksen evankeliumin kohdalta auki oleva Raamattu ja krusifiksi. Punainen symboloi tulta ja itsenäisyystaistelijoiden vuodattamaa verta, sininen vapautta ja valkoinen risti kansan uhrauksia. Dominikaanisen tasavallan lippu on ainoa itsenäisen valtion lippu, jossa on kuvattuna Raamattu.

## Lähteet
Ghowrin maakunta

**Ghowrin maakunta** eli Ghorin maakunta on  yksi Afganistanin 34 maakunnasta. Se sijaitsee maan keskiosassa. Vuonna 2020 siellä arvioitiin elävän noin 765&nbsp;000 asukasta. Maakunnan pääkaupunki on Chaghcharan.

Maakunta on vuoristoista, ja koostuu eristyneistä kylistä joiden välillä liikkuminen talviaikaan on usein mahdotonta.  

Ghowr kuului Persiaan vuosisatojen ajan. Siellä on Unescon maailmanperintökohde Jamin minareetti. 

Tadžikit  ovat suurin etninen ryhmä, siihen kuuluu noin 58 prosenttia väestöstä. Hazaroita on 39 prosenttia ja paštuja vain kolme prosenttia. Uskonnoltaan alueen asukkaista 70 % on sunneja, 30% šiioja. Vuonna 2017 arvioitiin, että 15% väestöstä oli lukutaitoisia.

## Lähteet

## Aiheesta muualla
Makris

**Makris** (, ) oli kreikkalaisessa mytologiassa Aristaioksen, mehiläistenhoidon keksijän, ja Autonoen tytär. Hän oli vastasyntyneen Dionysoksen ensimmäinen hoitaja, sillä hän kostutti lapsen rutikuivat huulet hunajalla sen jälkeen kun Hera oli tuhonnut tämän äidin Semelen. Hera oli houkutellut Semelen pyytämään rakastajaansa Zeusta ilmestymään eteensä jumalhahmossaan. Semele kuitenkin paloi tulessa, koska kuolevaiset eivät kestä katsoa jumalia, ja Hermes joutui pelastamaan Dionysoksen liekeistä ja tuomaan tämän Makriin hoidettavaksi Euboialle.

Hera kuitenkin huomasi Hermeen pelastaneen Dionysoksen ja kostoksi lapsen hoitamisesta karkotti Makriin Euboiasta, ja tämä pakeni faiaakien saarelle. 

## Lähteet
Helmandin maakunta

**Helmandin maakunta** on yksi Afganistanin 34 maakunnasta. Se sijaitsee maan eteläosassa Pakistanin rajalla. Vuonna 2020 siellä arvioitiin elävän noin 1,4 miljoonaa asukasta. Maakunnan pääkaupunki on Lashkar Gah.  

Siellä virtaa Helmandjoki läpi aavikon, joka on paikoin saatu hedelmälliseksi keinokastelun avulla. Helmandissa tuotetaan noin 20 % maailman oopiumista.

Paštut  ovat suurin etninen ryhmä. Baluchit muodostavat vähemmistön maakunnan eteläosassa. Uskonnoltaan alueen asukkaat ovat sunneja tai šiioja. Vuonna 2017 arvioitiin, että vain neljä prosenttia väestöstä oli lukutaitoisia.

## Lähteet

## Aiheesta muualla
Kärrtorp

**Kärrtorp** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*) ja kuuluu Skarpnäckin kaupunginosa-alueeseen. Kaupunginosaa rajaavat Bagarmossenin, Skarpnäcks Gårdin, Enskededalenin, Gamla Enskeden, Hammarbyhöjdenin ja Björkhagenin kaupunginosat sekä Nackan kunta. Kärrtorpin kaupunginosa muodostettiin 1. helmikuuta 1948. Kärrtorpin nimi juontaa juurensa vuonna 1895 rakennetusta torpasta. Kaupunginosa on maa-alaltaan 1,04 neliökilometrin suuruinen. Siellä asuu noin 4&nbsp;700 ihmistä. Tukholman metron Kärrtorpin metroasema avattiin 19. marraskuuta 1958. Se on osa T-bana 1 -linjaa (*[[Vihreä linja (Tukholman metro)|vihreä linja]]*). 

## Lähteet

## Aiheesta muualla

* Stockholms Stadsmuseum: Kärrtorp
Džouzdžanin maakunta

**Džouzdžanin maakunta** on  yksi Afganistanin 34 maakunnasta. Se sijaitsee maan pohjoisosassa. Vuonna 2020 siellä arvioitiin elävän noin 600&nbsp;000 asukasta.

Maakunnan pääkaupunki on Šeberghan. 

Silkkitie kulki aikoinaan Džouzdžanin läpi Šeberghanin kaupungin kautta. Džouzdžanissa on porattu maakaasua jo vuodesta 1967 Khowaja Gogerakin kaasukentällä. Maakunnassa on muitakin kaasu- ja öljykenttiä.  

## Lähteet
Armeijaryhmä Kuurinmaa

**Armeijaryhmä Kuurinmaa** () oli Saksan itärintaman armeijaryhmä, jonka puna-armeija saartoi Kuurinmaalle operaatio Bagrationin yhteydessä syksyllä 1944. Armeijaryhmä pysyi motitettuna sodan loppuun asti ja oli antautuessaan 9/10. toukokuuta 1945 suurin Saksan armeijan yhtenäisenä säilynyt sotilasyksikkö. Kuurinmaan armeijaryhmä koostui 16. ja 18. armeijasta.

Puna-armeijan edettyä Itämeren rannalle lähellä Niemenjokea 10. lokakuuta 1944 Saksan pohjoinen armeijaryhmä joutui eristyksiin muista itärintaman joukoista. Mottiin jäi noin 200&nbsp;000 sotilasta 26:ssa divisioonassa. 

Kuurinmaan armeijaryhmä syntyi 25. tammikuuta, kun Adolf Hitler nimitti vanhan pohjoisen armeijaryhmän Kuurinmaan armeijaryhmäksi, entisen keskustan armeijaryhmän pohjoisen armeijaryhmäksi ja armeijaryhmä A:n keskustan armeijaryhmäksi. 

Kuurinmaan armeijaryhmä kävi kuusi suurta mottitaistelua 15. lokakuuta 1944 – 4. huhtikuuta 1945 välisenä aikana.

## Komentajat
Armeijaryhmä Kuurinmaan komentajat:

* sotamarsalkka Ferdinand Schörner kesäkuu 1944 – tammikuu 1945
* kenraalieversti Lothar Rendulic tammikuu 1945
* Heinrich Scheel tammi-maaliskuu 1945
* kenraalieversti Lothar Rendulic maalis–huhtikuu 1945

## Lähteet
Nangarharin maakunta

**Nangarharin maakunta** on  yksi Afganistanin 34 maakunnasta. Se sijaitsee maan itäosassa, Pakistanin rajalla. Maakunnassa on noin 1,7 miljoonaa asukasta.  Maakunnan pääkaupunki on Jalalabad.

Maakunnassa virtaavat Kabul- ja Kunar-joet.  

Paštut ovat suurin etninen ryhmä, siihen kuuluu noin 90 prosenttia väestöstä. Uskonnoltaan alueen asukkaista suurin osa on sunneja. Vuonna 2017 arvioitiin, että 27&nbsp;% väestöstä oli lukutaitoisia.
 
Nangarhar on ollut Afganistanin suurimpia oopiumin tuotantoalueita. Kehitysprojektien avulla oopiumintuotantoa on saatu vähennettyä, mutta samalla osa talonpojista on joutunut pahaan velkakierteseen. 

## Lähteet

## Aiheesta muualla
Armeijaryhmä Veiksel

**Armeijaryhmä Veiksel** tai **armeijaryhmä Vistula** () oli toisen maailmansodan itärintamalla palvellut saksalainen armeijaryhmä, joka muodostettiin vuonna 1945 Saksan pääkaupungin Berliinin puolustamiseksi. Armeijaryhmän komentajana toimi aluksi Reichsführer-SS Heinrich Himmler, mutta hänen tilalleen nimitettiin 20. maaliskuuta kenraali Gotthard Heinrici.

Armeijaryhmä Veiksel osallistui Berliinin taisteluun, ja osat siitä jatkoivat taistelua Saksan antautumiseen 8. toukokuuta asti. Armeijaryhmän vahvuus oli noin 500&nbsp;000 miestä, mutta se oli varsin huonosti varusteltu.

## Aiheesta muualla
Västertorp

**Västertorp** on yksi Tukholman kaupunginosista. Se sijaitsee eteläisen Tukholman alueella (*Söderort*) keskustasta lounaaseen, ja kuuluu Hägersten-Liljeholmenin kaupunginosa-alueeseen. Kaupunginosaa rajoittavat Fruängenin, Hägerstensåsenin, Mälarhöjdenin ja Hägerstenin kaupunginosat. Västertorp muodostettiin virallisesti 1. helmikuuta 1948.

Västertorpin asemakaava valmistui 1947 ja kaupunginosan ensimmäinen vaihe rakennettiin 1949–1952. Se oli ensimmäinen Tukholmaan toisen maailmansodan jälkeen rakennettu lähiö. Västertorpin metroasema avattiin vuonna 1964. Nykyisin kaupunginosassa asuu noin 5&nbsp;500 ihmistä, ja se on maa-alaltaan 0,82 neliökilometrin suuruinen.

Västertorp tunnetaan etenkin lukuisista ulkoilmaveistoksistaan. Joukossa on muun muassa Henry Mooren ja Arne Jonesin töitä. Ajatus veistosten sijoittelusta oli alkujaan alueen rakennuttaneen Olsson & Rosenlund -yhtiön johtajan Fritz H. Erikssonin.

## Lähteet
Takharin maakunta

**Takharin maakunta** on  yksi Afganistanin 34 maakunnasta. Se sijaitsee maan koillisosassa Tadžikistanin rajalla. Vuoden 2012 väestönlaskennan mukaan siellä on 931&nbsp;024 asukasta. Maakunnan pääkaupunki on Afganistanin kuudenneksi suurin kaupunki Taloqan. 

Takharista kaivetaan kivihiiltä, vuorisuolaa ja rakennusmateriaaleja, ja Takhar-joesta huuhdotaan kultaa. Vuonna 2006 arvioitiin, että 16 % väestöstä oli lukutaitoisia.  

## Lähteet

## Aiheesta muualla
*Takhar Provincial Profile
Topher Grace

**Christopher "Topher" Grace **(s. 12. heinäkuuta 1978 New York City, New York, Yhdysvallat) on yhdysvaltalainen näyttelijä, joka tunnetaan roolistaan Eric Formanina komediasarjassa *[[70’s Show]]*. 

Topher kasvoi Connecticutissa ja kävi koulua Massachusettsissa. Pienenä hän osallistui moniin musikaaleihin. Vuonna 1998 hän alkoi näytellä *70’s Show* -televisiosarjassa. Hän sai Eric Formanin roolin, koska sarjan tekijät Bonnie ja Terry Turner olivat nähneet hänen esiintyneen samassa lukionäytelmässä heidän tyttärensä kanssa.

Vuonna 2018 Grace näytteli David Dukea elokuvassa *[[BlacKkKlansman]]*.

## Filmografia

## Aiheesta muualla
*
Kissa vieköön

**Kissa vieköön** on vuosina 1987–1988 MTV:llä lähetetty suomalainen sketsisarja. Sarjan käsikirjoitti Pertti Reponen. Ohjelmaa esitettiin kerran kuukaudessa lauantaisin klo 22.15–23.15. 

Sarjan sketsejä on julkaistu Pertsa Reposen kirjassa *[[Pertsan parhaita]]* (WSOY, 1988).

Scanbox ja MTV3 julkaisivat sarjan DVD:nä 13. helmikuuta 2013.

## Näyttelijät
* Heikki Kinnunen
* Pentti Siimes
* Marja Korhonen
* Anna Hultin
* Peppe Forsblom

## Ohjelmien esityspäivät
# *Kipeän ripeää viihdettä ollakseen totta* 24. lokakuuta 1987
# *Kipeän ripeää viihdettä ollakseen totta* 21. marraskuuta 1987
# *Ja kattia kans!* 19. joulukuuta 1987
# *Kuka täällä naukuu?* 16. tammikuuta 1988
# *Kissanpojat kevätkuteissa* 13. helmikuuta 1988
# *Kuule, joku mouruaa kanssasi* 12. maaliskuuta 1988
# *Hännät pystyssä huhtikuun yössä* 9. huhtikuuta 1988
# 7. toukokuuta 1988
Tenacious D (albumi)

**Tenacious D** on yhtye Tenacious D:n esikoisalbumi. Albumilla vierailevat mm. Dave Grohl, Page McConnell, Warren Fitzgerald ja Steve McDonald. Suuri osa albumin kappaleista on uusia versioita yhtyeen tv-sarjassa nähdyistä kappaleista.

Kenties albumin tunnetuin kappale on "Tribute", joka on kunnianosoitus "maailman parhaalle laululle", jonka Tenacious D omien sanojensa mukaan oli joskus itse tehnyt, mutta myöhemmin unohtanut sen. "Tribute" on myös ensimmäinen yhtyeen tekemä kappale. Televisiosarjassa nähdyssä versiossa viitattiin varsin selkeästi (Kage soittaa välillä pätkiä kappaleesta), että tämä "maailman paras laulu" olisi Led Zeppelinin Stairway to Heaven. Toisaalta yhtye on sanonut kappaleen syntyneen Metallican kappaleen One innoittamana.

## Kappalelista

## Lähteet
Vanjärvi (Turkki)

**Vanjärvi** (, , ) on Turkin suurin järvi. Se sijaitsee maan itäosassa lähellä Iranin rajaa  1&nbsp;646 metrin korkeudessa. Järvi on noin 120 kilometrin pituinen ja sen pinta-ala on noin 3&nbsp;713 neliökilometriä. Suurin syvyys on noin 457 metriä ja tilavuus 607 kuutiokilometriä. Vanjärvi on laskujoeton suolajärvi. Veden suolapitoisuus on noin 2,2 % ja pH 9,8. Se ei ole juomakelpoista, koska siinä on booraksia.

Vanjärvi syntyi, kun Nemrut-tulivuori purkautui ja laavavirta patosi seudun alangon läpi virtaavan joen. Vanjärven saarilla elää muun muassa riistalintuja, kahlaajia, isotrappeja, flamingoja, kapustahaikaroita, pelikaaneja, tuulihaukkoja sekä yöhaikaroita.

Järven itärannalla sijaitsee Vanin maakunnan pääkaupunki Van. Vanin ja Tatvanin välillä liikennöi matkustajalautta.

Järvellä on huomattava merkitys armenialaiselle kulttuurille. Muinoin se oli Urartun valtakunnan keskusaluetta. Akdamarin saarella sijaitseva vuosina 915–921 rakennettu  Pyhän ristin armenialainen kirkko restauroitiin ja vihittiin taas käyttöön 2007. Järven lähettyviltä kerrotaan olevan kotoisin kissarotu turkkilainen van.

## Lähteet
* Van Lake AllAboutTurkey.com (viitattu 26.7.2011)  

## Aiheesta muualla
Armeijaryhmä A (itärintama)

**Armeijaryhmä A** () oli Saksan Wehrmachtin itärintaman armeijaryhmä, joka luotiin operaatio Sinistä varten jakamalla Etelän armeijaryhmä armeijaryhmiin A ja B. Armeijaryhmä A:n tavoitteeksi asetettiin Kaukasian öljykenttien valloittaminen.

Armeijaryhmä A:han kuului sen perustamishetkellä 1. panssariarmeija, 17. armeija, 3. romanialainen armeija ja 11. armeija.

25. tammikuuta 1945 Adolf Hitler uudelleennimesi armeijaryhmä A:n Keskustan armeijaryhmäksi ja alkuperäisen Keskustan armeijaryhmän Pohjoisen armeijaryhmäksi alkuperäisen Pohjoisen armeijaryhmän jäätyä mottiin Kuurinmaalle ja Keskustan kärsittyä tappioita edellisen kesän operaatio Bagrationissa.

## Komentajat
* Wilhelm List 10. heinäkuuta 1942 – 10. syyskuuta 1942
* Adolf Hitler 10. syyskuuta 1942 – 21. marraskuuta 1942
* Ewald von Kleist 21. marraskuuta 1942 – kesäkuu 1943
* Hubert Lanz kesäkuu 1943 – heinäkuu 1943
* Ewald von Kleist heinäkuu 1943 – 25. maaliskuuta 1944
* Ferdinand Schörner 25. maaliskuuta 1944 – 31. maaliskuuta 1944

## Lähteet
Armeijaryhmä A

**Armeijaryhmä A** oli kahden eri joukko-osaston nimi toisessa maailmansodassa:

* länsirintamalla vuonna 1940 toiminut armeijaryhmä
* itärintamalla 1942–1945 toiminut armeijaryhmä
Lonkkaluu

**Lonkkaluu** () on suuri, litteä ja epäsäännöllisen muotoinen luu, joka on osa luista lantiorengasta. Oikean- ja vasemmanpuoleinen lonkkaluu muodostavat yhdessä lantion sivu- ja etuseinät. 

## Lonkkaluun rakenne

Lonkkaluu muodostuu kolmesta osasta, jotka ovat suoliluu (*os ilium*), istuinluu (*os ischii*), ja häpyluu (*os pubis*). Osat ovat nuorella ihmisellä ja eläimellä erillisiä luita, mutta aikuisikään mennessä ne luutuvat kiinni toisiinsa. 

Kaksi lonkkaluuta yhtyvät toisiinsa joustavalla häpyliitoksella (*symphysis pubica*), joka muodostuu häpyluiden liittyessä toisiinsa. Häpyluiden välissä on rustolevy. Tämäkin liitos luutuu vanhemmiten, mutta se saattaa kuitenkin hormonitoiminnan seurauksena hieman löystyä. Näin tapahtuu muun muassa raskauden yhteydessä.

## Lonkkaluun niveltyminen
Lonkkaluun kolmen luun runko-osat yhtyvät lonkkamaljassa (*acetabulum*), kuppimaisessa nivelkuopassa, johon reisiluun pää niveltyy muodostaen lonkkanivelen. Ristiluun kanssa lonkkaluu muodostaa risti-suoliluunivelen, kun lonkkaluun suoliluun facies auricularis ja ristiluun siiven facies auricularis yhtyvät.
16 (luku)

●

      ●           ●
            ●
●                       ●
      ●           ●
            ●
  ●                   ●
        ●       ●

    ●       ●       ●
Luku 16 keskitettynäviisikulmiolukuna.

**16** (**kuusitoista**) on luonnollinen luku, jota edeltää luku 15 ja seuraa luku 17.

## Matematiikassa
* 16 on yhdistetty ja vajaa luku.
* 16 on neliöluku: 4^2.
* 16 on kahden potenssi: 2^4.
* 16 on keskitetty viisikulmioluku (katso kuva).
* 16 on Harshad-luku binääri- ja oktaalijärjestelmässä.
* 16 on pienin Erdősin-Woodsin luku.
* 16 on pienin luku, jolla on tasan viisi tekijää.
* 16 on pienin luku, joka voidaan muodostaa kahden eri parittoman alkuluvun summana useammalla kuin yhdellä tavalla: 3+13 tai 5+11.
* 16 on palindromi kolmijärjestelmässä: 121_3.
* Taso voidaan jakaa viidellä suoralla enintään 16 osaan.
* 16 on heksadesimaalijärjestelmän kantaluku.

## Luonnontieteissä
* Rikin järjestysluku alkuaineiden jaksollisessa järjestelmässä on 16.
* Happi-16 on hapen vakaa isotooppi.
* Pii-30, fosfori-31 ja rikki-32 ovat vakaita isotooppeja, joiden neutroniluku on 16.

## Muissa yhteyksissä
* General Dynamics F-16 Fighting Falcon on yhdysvaltalainen hävittäjälentokone.
* Polikarpov I-16 oli neuvostoliittolainen hävittäjälentokone.
* M16 on yhdysvaltalainen rynnäkkökivääri.
* Eurooppatie E16 kulkee Yhdistyneen kuningaskunnan ja Ruotsin välillä.
* Valtatie 16 kulkee Ylistaron ja Kyyjärven välillä.
* JS16 on Jaakko Salovaaran taiteilijanimi.
* kirosana *helvetin kuustoista*
* Abraham Lincoln oli Yhdysvaltojen 16. presidentti.
* Mittayksikkö naula eli pauna vastaa 16 unssia.
* Monet suorittimet ovat 16-bittisiä, kuten Intel 8086 ja WDC 65816.
* Seksuaalisen kanssakäymisen suojaikäraja on Suomessa 16 vuotta.
* Myers–Briggsin tyyppi-indikaattori jakaa ihmiset 16 persoonallisuustyyppiin.
* 16 millimetrin filmi on eräs elokuvafilmiformaatti.
* Monien maksukorttien numerot ovat 16-numeroisia.
* Japanin keisarillinen sinetti esittää 14- tai 16-terälehtistä krysanteemia.

## Lähteet
Långbro

**Långbro** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Älvsjön kaupunginosa-alueeseen. Kaupunginosa tunnettiin ennen suuresta mielisairaalastaan, mutta nykyään sairaalarakennus on kunnostettu asunnoiksi. Suurimmaksi osaksi muu asuntokanta koostuu omakotitaloista. Långbro on maa-alaltaan 1,93 neliökilometrin suuruinen, ja siellä asuu noin 4900 ihmistä.
Network Institute for Global Democratization

**Network Institute for Global Democratization** (NIGD) on kansainvälinen aktivistien ja tutkijoiden verkosto, joka perustettiin Helsingissä 1997. NIGD pyrkii edistämään demokraattisten periaatteiden toteutumista maailmanlaajuisesti ja se oli mukana Maailman sosiaalifoorumin perustamisessa.

## Aiheesta muualla
*NIGDin kotisivu
Olympus E-1

**Olympus E-1** on Olympuksen vuonna 2003 esittelemä kamera. Se oli ensimmäinen alusta asti täysin digitaaliseksi suunniteltu järjestelmäkamera. 

E-1:ssä käytetään Four Thirds -objektiivikiinnitystä ja -kuvajärjestelmää. Se tarkoittaa, että järjestelmän kenno on pienempi kuin 35&nbsp;mm:n filmiruutu, joten järjestelmästä on saatu kevyempi ja pienempi kuin kilpailijoiden vastaavista.

Pääpiirteet:
*Kevyempi ja kompaktimpi kuin kilpailevat DSLR-rungot
*5 megapikseliä CCD
*Magnesium-alumiini runko
*Säänkestävä
*"Supersonic Wave Filter" puhdistaa kennon joka käynnistyskerralla
*USB 2.0 ja Firewire-liitettävyys
*Jatkuva kuvaus 3 ruutua sekunnissa aina 12 ruutuun asti
*Käyttäjän päivitettävissä oleva firmware

Joskus pitkillä valotusajoilla näkyy kirkkaita pisteitä. Ilmiötä kutsutaan pitkän valotuksen kohinaksi. Kytkemällä päälle "noise filter" -tekniikan E-1 poistaa kirkkaat kohdat.

E-1:n kehitystä on kutsuttu myös Olympuksen Zuiko-objektiivinimen elvyttämiseksi, vaikka uuden objektiivisarjan nimi onkin Zuiko Digital. E-1:tä myytiin yleensä sääsuojatun Zuiko Digital 14–54&nbsp;mm:n 1:2.8–3.5 zoom-objektiivin kanssa.

Olympus jakoi aikaisemmin ilmaiseksi OM-adaptereita, joilla voitiin kytkeä vanhoja OM-kiinnityksellä varustettuja objektiiveja uuteen 4/3-kiinnitykseen. Enää adaptereita ei saa ilmaiseksi, mutta niitä on edelleen saatavana. Adapterilla saadaan käyttöön laaja valikoima vanhempia manuaalitarkenteisia objektiiveja.

## Aiheesta muualla
Herrängen

**Herrängen** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Älvsjön kaupunginosa-alueeseen. Kaupunginosaa rajaavat Fruängenin, Långbron ja Långsjön kaupunginosat sekä Huddingen kunta. Herrängen on saanut nimensä Herrängenin kartanosta, joka rakennettiin 1780-luvulla. Kaupunginosa on maa-alaltaan 1,36 neliökilometrin suuruinen, ja siellä asuu noin 3130 ihmistä.
Långsjö

**Långsjö** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Älvsjön kaupunginosa-alueeseen. Kaupunginosa on saanut nimensä Långsjön-järvestä. Suurin osa Långsjön rakennuskannasta on omakotitaloja. Aluetta alettiin suunnitella 1910-luvulla. Nykyisin siellä asuu noin 2500 ihmistä, ja se on maa-alaltaan 1,06 neliökilometrin suuruinen.
Hagsätra

**Hagsätra** (lempinimeltään *Hagis*) on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*) ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Älvsjön, Örbyn ja Rågsvedin kaupunginosat sekä Huddingen kunta. Hagsätra muodostettiin vuonna 1959. Nykyisin siellä asuu noin 7800 ihmistä, ja se on maa-alaltaan 1,70 neliökilometrin suuruinen. 

Maa-alue kuului aikaisemmin Älvsjön säteritilalle ja sitä olivat 1600-luvun alusta asti käyttäneet Omkärrin ja Hägsätran torpat, joista jälkimmäinen on myös antanut nimen kaupunginosalle. Yleiskaava valmistui vuonna 1957 ja 1960-luvun puolivälissä kaupunginosa oli rakennettu valmiiksi.

Kaupunginosassa sijaitsee Hagsätran metroasema.

## Lähteet
Abassi

**Abassi** oli Nigerian efikien taivaanjumala. Abassin vaimo Atai pyysi Abassia tuomaan kaksi ihmistä, miehen ja naisen, maan päälle. Abassi pelkäsi kuitenkin, että ihmisolennot voisivat yrittää horjuttaa hänen asemaansa ja valtaansa, jolloin hän määräsi, että he eivät saa tehdä työtä eivätkä hankkia lapsia. Ihmiset kuitenkin unohtivat käskyt, jolloin Atai tappoi heidät ja aiheutti riitaa heidän lapsiensa kesken.  

Sana "abassi" tarkoittaa jumalaa.

## Lähteet
* Cotterell, Arthur: Maailman myytit ja tarut. WSOY 1996. 

### Viitteet
Rågsved

**Rågsved** (lempinimeltään *Rocksved* tai *Råggan*) on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Högdalenin, Hagsätran ja Fagersjön kaupunginosat sekä Huddingen kunta. Rågsved muodostettiin vuonna 1956 ja nykyisin siellä on asukkaita noin 9700. Maa-alaltaan kaupunginosa on 2,05 neliökilometrin suuruinen. 

Rågsvedin metroaseman vieressä sijaitsee pyöreän muotoinen ostoskeskus, jollainen Suomessa sijoittuu Lappeenrannan Sammonlahden liikekeskukseen.
Örby

**Örby** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Sturebyn, Bandhagenin, Högdalenin, Hagsätran, Älvsjön ja Örby Slottin kaupunginosat. Örby muodostettiin vuonna 1926 ja nykyisin siellä on asukkaita noin 4700. Maa-alaltaan kaupunginosa on 1,59 neliökilometrin suuruinen.
Svedmyra

**Svedmyra** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Farstan kaupunginosa-alueeseen. Kaupunginosaa rajaavat Tallkrogenin, Sturebyn ja Gamla Enskeden kaupunginosat. Svedmyra on aikaisemmin ollut nimeltään *Svinmyran*. Kaupunginosa muodostettiin vuonna 1934 ja nykyisin siellä on asukkaita noin 26 00. Maa-alaltaan se on 0,94 neliökilometrin suuruinen.

Svedmyran maanalaisaseman vieressä sijaitsee Sturebyn sairaala, jonka potilaat ovat vanhuksia. Sairaalan alueella on yli 25 sairasosastoa, joissa hoidetaan terminaalihoitoa tarvitsevia vanhuksia. Alueella on myös henkilökunnalle tarkoitettuja asuntoja. Monet suomalaiset nuoret saivat kesätyöpaikan sairaala-apulaisina 1970–1980-luvuilla tästä sairaalasta. Sairaala-apulaisten kursseja järjestettiin useita kesän aikana ja suomalaisten osuus työvoimasta oli huomattava.
Tallkrogen

**Tallkrogen** (lempinimeltään *Tallis*) on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Farstan kaupunginosa-alueeseen. Sitä rajaavat Gamla Enskeden, Gubbängenin ja Svedmyran kaupunginosat. Tallkrogen muodostettiin vuonna 1934. Nykyisin siellä on asukkaita noin&nbsp;3900. Maa-alaltaan kaupunginosa on 1,22&nbsp;neliökilometriä. Tallkrogen on saanut nimensä vanhasta oluttuvasta.
Achille Valenciennes

**Achille Valenciennes** (9. elokuuta 1794 Pariisi – 13. huhtikuuta 1865) oli ranskalainen eläintieteilijä, joka oli erityisesti perehtynyt kaloihin. Hän vaikutti myös parasitologian kehitykseen tärkeällä ihmisen suolistoloisia koskevalla tutkimuksellaan sekä kehitti  eliöiden systematiikkaa vertailemalla fossiileja ja nykyään eläviä lajeja.

Valenciennes oli Georges Cuvierin oppilas ja oli hänen kanssaan toimittamassa huomattavaa 22-osaista kalatieteellistä teosta *l'Histoire naturelle des poissons* (1828–1848) ja itse asiassa saattoi työn päätökseen Cuvierin kuoltua 1832. Teoksessa Cuvier ja Valenciennes nimesivät suuren määrän kalalajeja. Hänet valittiin Ranskan tiedeakatemian jäseneksi vuonna 1844. Valenciennes työskenteli eläintieteilijänä Pariisin Muséum national d'histoire naturellessa.

Linnuista Valenciennes nimesi harlekiinifrankoliinin (*Scleroptila levaillantii*, nykyisin *Francolinus levaillantii*).

## Lähteet

## Aiheesta muualla
* Jean Théodoridès: *Une amitié du savants au siecle dernier: Alexander von Humboldt et Achille Valenciennes*. Biologie médicale, helmikuu 1965
Juontokoura

**Juontokoura** on metsätyökone, joka ottaa voimansa yleensä metsätraktorista. Se on rakenteeltaan jykevä levitettävä metallinen kääntyvävartinen koukkupari, joka on kehitetty puunipun nostamiseen metsästä kuljetusrekeen tai -vaunuun.

## Aiheesta muualla

* Kuvia juontokourasta
Giacomo Carissimi

**Giacomo Carissimi** (kastettu 18. huhtikuuta 1605, kuollut 12. tammikuuta 1674) oli italialainen säveltäjä ja kuuluu varhaisen barokkiajan mestareihin. Hänen tarkkaa syntymäaikaansa ei tiedetä, mutta hän syntyi joko 1604 tai 1605 Marinossa Rooman lähellä. Hänen isänsä oli tynnyrintekijä. Giacomon varhaisvuosista ei ole tietoa. Hänet vihittiin papiksi vuonna 1637. 

Hänen suurimmat saavutuksensa liittyvät resitatiivilaulun kehittämiseen ja oratorion luomiseen. Oratorioista mainittakoon "Jefta" ja "Joona".
Fagersjö

**Fagersjö** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Farstan kaupunginosa-alueeseen. Kaupunginosaa rajaavat Farstan, Hökarängenin, Gubbängenin, Högadalenin ja Rågsvedin kaupunginosat sekä Huddingen kunta. Fagersjö muodostettiin vuonna 1926 ja nykyisin siellä on asukkaita noin 2400. Maa-alaltaan se on 1,75 neliökilometrin suuruinen. Fagersjö sijaitsee Magelungen-järven läheisyydessä.

## Aiheesta muualla

* Stockholms stadsmuseum: Fagersjö
Högdalen

**Högdalen** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (*Söderort*), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Bandhagenin, Örbyn, Rågsvedin, Fagersjön ja Gubbängenin kaupunginosat. Högdalen muodostettiin vuonna 1952 ja nykyisin siellä on asukkaita noin 7700. Maa-alaltaan kaupunginosa on 2,01 neliökilometrin suuruinen. Siellä sijaitsee Högdalenin metroasema.
Joe Fry

**Joe Gibson Fry** (26. lokakuuta 1915 &ndash; 29. heinäkuuta 1950) oli brittiläinen Formula 1 -kuljettaja. Hän ajoi ainoastaan yhden Grand Prix'n vuonna 1950. Fry saavutti Britannian GP:ssä 1950 kymmenennen sijan. Fry lähti lähtöruudusta 20. Fry osallistui myös kahteen MM-sarjan ulkopuoliseen kilpailuun. 

Fry kuoli Freikaiserwagen-autonsa ratissa vuoden 1950 Blandfordin ylämäkiajokilpailussa.

## Lähteet

## Aiheesta muualla
*http://www.statsf1.com/en/joe-fry/engagementhc.aspx
Cuth Harrison

**Thomas Cuthbert ”Cuth” Harrison** (6. heinäkuuta 1906 Sheffield, Iso-Britannia – 21. tammikuuta 1981 Sheffield, Iso-Britannia) oli brittiläinen Formula 1 -kuljettaja. Hän ajoi kolmessa MM-sarjan Grand Prix'ssä vuonna 1950, muttei saavuttanut yhtään pistettä. Harrisonin parhaaksi sijoitukseksi jäi seitsemäs sija Britannian GP:stä.

## Tilastot ja saavutukset F1-sarjassa
()

## Lähteet
Romeo ja Julia (Gounod’n ooppera)

**Romeo ja Julia** ()  on ranskalaisen Charles Gounod’n viisinäytöksinen ooppera, jonka libreton kirjoittivat Jules Barbier ja Michel Carré. Heillä oli pohjana William Shakespearen näytelmä Romeo ja Julia. Ooppera sai ensi-iltansa Pariisin *Théâtre Lyriquen* lavalla 27. huhtikuuta 1867.

## Roolit
*Julia (sopraano)
*Romeo, Montaguen poika (tenori)
*veli Lorenzo (basso)
*Mercutio, hertuan sukulainen, Romeon ystävä (baritoni)
*Stéphano, Romeon apulainen (sopraano), ns. housurooli
*kreivi Capulet (basso)
*Tybalt, lady Capuletin veljenpoika (tenori)
*Gertrud, Julian imettäjä (mezzosopraano)
*herttua (basso)
*Paris, nuori kreivi (baritoni)
*Grégorio, Capuletin palvelija (baritoni)
*Benvolio, Montaguen veljenpoika, Romeon serkku (tenori)
*veli Jean (basso)

## Äänitykset

*Kapellimestari Barbara Willis Sweete ja keskeisissä rooleissa Roberto Alagna, Angela Gheorghiu, Tito Beltrán, Jan Sváb sekä Pavel Novak. Äänitys ja kuvaus vuodelta 2002. DVD.

## Lähteet

## Aiheesta muualla

*Metropolitan oopperan juoniseloste 
*San Josen oopperan juoniseloste 
*Charles Gunoud-sivut, juoniseloste
David Hicks

**David Matthew Hicks** (käyttänyt myös nimiä **Abu Muslim al-Austraili** ja **Mohammed Dawood**, s. 7. elokuuta 1975, Adelaide) on australialainen, joka pidätettiin Afganistanissa syksyllä 2001 ja jota pidettiin sen jälkeen vangittuna Yhdysvaltain Guantanamo Bayn vankileirillä.

Kesäkuussa 2004 Yhdysvallat syytti Hicksiä osallistumisesta sotarikossalaliittoon, murhayrityksestä ja vihollisen avustamisesta. Hicks oli kolmas virallisesti syytetty Guantanamon vanki.

Oikeudenkäynti Hicksiä vastaan alkoi 26. maaliskuuta 2007. Heti oikeudenkäynnin alussa Hicks myönsi syyllisyytensä terrorismin tukemiseen. Sotarikostuomioistuin tuomitsi Hicksin seitsemäksi vuodeksi vankeuteen. Hän kärsi rangaistuksesta jäljellä olevat yhdeksän kuukautta Australiassa.

David Hicks oli ensimmäinen yhdysvaltalaisessa sotarikostuomioistuimessa tuomittu henkilö toisen maailmansodan jälkeen. Hicksin omaelämäkerta *Guantanamo: My Journey* ilmestyi 2010.

## Lähteet
Eemeli Aakula

**Mikkel Emil (Mikko Eemeli) Aakula** (12. kesäkuuta 1879 Kokemäki – 26. heinäkuuta 1955 Kokemäki) oli suomalainen poliitikko ja Maalaisliiton kansanedustaja vuosina 1930–1936 Turun pohjoisesta vaalipiiristä. Aakula työskenteli maatalousneuvojana, maanviljelijänä Kokemäellä ja kansanedustajakautensa jälkeen Kokemäen kunnan rahastonhoitajana ja Kokemäen kunnallislautakunnan puheenjohtajana. Hän sai kunnallisneuvoksen arvon vuonna 1952.

## Lähteet

*
Carol Kaye

**Carol Kaye** (s. 24. maaliskuuta 1935 Everett, Washington) on yhdysvaltalainen basisti ja suosittu sessio-/studiomuusikko. Hän soitti lukuisilla levyillä 1950-, 1960- ja 1970-luvuilla yhteensä noin 10&nbsp;000 levytyssessiossa. Kaye oli mukana useissa Phil Spectorin, David Axelrodin ja Brian Wilsonin tuotannoissa, soitti bassoa The Zodiac -yhtyeessä, kitaraa Ritchie Valensin hitissä ”La Bamba” ja bassoa useissa Simon & Garfunkelin hiteissä. Hän oli mukana myös The Beach Boysin klassikkoalbumilla *[[Pet Sounds]]*.

Kaye on ollut mukana tekemässä monien televisiosarjojen tunnusmusiikkeja. Näitä ovat muun muassa *[[Vaarallinen tehtävä (televisiosarja)|Vaarallinen tehtävä]]*, *[[Kojak]]*, *[[Sheriffi McCloud]]* ja *[[Peyton Place (televisiosarja)|Peyton Place]]*.

Vuonna 2004 Pekka Rautiomaa teki Kayesta Yleisradiolle tv-dokumentin *Rockin suuri tuntematon* (*First Lady of Bass: Carol Kaye*).

## Aiheesta muualla
* Kotisivut
Sampsa Aaltio

**Sampsa Eino Urmas Aaltio** (21. huhtikuuta 1927 Lempäälä – 8. huhtikuuta 2013 Lempäälä) oli suomalainen poliitikko. Hän oli kokoomuksen kansanedustajana vuosina 1979–1987 Hämeen pohjoisesta vaalipiiristä. Presidentin valitsijamiehenä Aaltio oli 1978, 1982 ja 1988. Myös hänen isänsä Eino Aaltio oli kansanedustaja. 

## Ura
Varsinaiselta ammatiltaan Aaltio on maanviljelijä ja koulutukseltaan agronomi. Hän pääsi ylioppilaaksi 1945 Töölön yhteiskoulusta ja valmistui agronomiksi 1952 Helsingin yliopistosta. Elämäntyönsä hän teki maanviljelijänä Lempäälän Sotavallan kartanossa 1948–1993. Heti isännäksi tultuaan Aaltio lopetti Sotavallan karjatalouden ja alkoi erikoistua viljanviljelyyn. Sotavallan maiden lisäksi hän viljeli 1970-luvulla vuokraamiaan Valkeakoskella sijaitsevien Lotilan ja Voipaalan kartanoiden, sekä Lempäälän Kuljun kartanon peltoja. Aaltio olikin silloin yksi Suomen huomattavimmista viljanviljelijöistä.

Aaltio oli myös dendrologi, joka perusti Sotavallan kartanon maille oman arboretumin. Hän kuului myös Dendrologian seuran hallitukseen vuosina 1985–1986.

Lempäälän kunnanvaltuuston jäsen Aaltio oli vuodesta 1965 alkaen yli 30 vuotta, puheenjohtajana 1977–1978 ja 1987–1988 sekä varapuheenjohtajana 1979–1980. Kokoomuksen maataloussihteerinä hän toimi 1970–1974 ja kansanedustajana kaksi kautta 1979–1987.

Nuorena Sampsa Aaltio tuli tunnetuksi kilpauimarina. Hän voitti 100 metrin selkäuinnin Suomen mestaruuden vuonna 1950 ajalla 1.14,8. Hän voitti samana vuonna myös SM-kultaa 3&nbsp;×&nbsp;100 metrin sekaviestissä. Sotilasarvoltaan Aaltio oli majuri.

## Lähteet
* 

### Viitteet
Peter Walker

**Peter Douglas Conyers Walker** (7. marraskuuta 1912 Leeds, Iso-Britannia &ndash; 1. maaliskuuta 1984 Newtown, Worcestershire, Iso-Britannia) oli brittiläinen Formula 1 -kuljettaja.

## Ura

Walker aloitti ajamisen kilpailemalla rata-autoluokissa sekä mäkinousukilpailuissa. Hän ajoi myös Grand Prix'tä ja osallistui sarjan ulkopuolisiin kilpailuihin.

Hän ajoi ainoastaan neljässä F1-osakilpailussa vuosina 1950&ndash;1951 sekä 1955, muttei saavuttanut yhtäkään voittoa tai pistettä. Hänen parhaaksi tulokseksi jäi vuoden 1951 Britannian GP:n seitsemäs sija. Suorituksen merkitystä lisää se, että hän oli paistua elävältä BRM-tallin autossa käytetyn V16-moottorin vuoksi, kun pakoputki ja moottori pettivät.

 Jaettu auto.

Formula 1:sten lisäksi Walker ajoi, mm. Le Mansin 24 tunnin ajoja, joissa voitti vuoden 1951 kilpailun C-tyypin Jaguarilla yhdessä Peter Whiteheadin kanssa ja hän oli toinen vuoden 1953 kilpailussa ajaessaan Stirling Mossin parina.

Walker lopetti kilpa-ajamisen vuoden 1956 Le Mansin kolarin vuoksi. Uransa jälkeen hän hoiti hetken aikaa kani- ja chinchillafarmia. Walkerin sanottiin viettäneen eläköitymisen jälkeen paljon aikaa Herefordin Horse & Groom Pubissa juomisen sijasta laatien erilaisia insinööritöitä ja piirustuksia. Hänen Tim-poikansa haastattelun mukaan isä-Peter hävitti kaikki moottoriurheiluun liittyvät lehdet ja kirjat eikä puhunut pojalleen enää moottoriurheilusta.

## Lähteet